OpenLLM-France/wikimedia huggingface dataset:
# Leo Brouwer

Leo Brouwer (Habana, 1939ko martxoaren 1a) kubatar konpositore eta gitarra-jotzailea da. Kubako Arte eta Zinema Industriaren Institutuko (ICAIC) zuzendari izan zen, eta beste zenbait kargu ere izan ditu Fidel Castroren Kuban. Kordobako orkestrako zuzendaria izan da. Kubako kultura musikala eta XX. mendeko abangoardiako joerak elkarrekin uztartu ditu bere obran.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q454933
* Multimedia: Leo Brouwer / Q454933
# Leo Burnett Building

Leo Burnett Building, Ameriketako Estatu Batuetako Chicago hirian dagoen bulego etxe orratz bat da. Guztira 194 metro eta 50 solairu dauzka eta 1989an amaitu zuten eraikitzen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2556762
* Multimedia: Leo Burnett Building / Q2556762
# Leo Baker

Leo Baker (Covina, Kalifornia, 1991eko azaroaren 24a - ) skateboarder profesional bat da. Gaur egun New Yorken bizi da.

## Biografia

5 urterekin hasi zen skateboardean, baina 11 urte zituen arte ez zen horretan zentratu. 2007ko Skateboard Mag aldizkarian 360 flip bat eta hardflip bat zortzi eskaileratan behera ziholaa egiten agertu zen. 2006an Torontoko Kanadak Openean eta Calgaryko Slam City Janean lehenengo postua lortu zuen. 2016an Street League Skateboarding Super Crown World Championship irabazi zuen. 2017an EPSY sarian emakumezko akzio-kirolaririk onenaren sarirako izendatu zuten, hori lortzen zuen lehenengo skateboarderra. 2020an hainbat babesle lortu zituen, tartean Nike, Glue Skateboards, Spitfire Wheels, Independent Trucks, Bronson Speed, Mob Grip eta Pawnshop Skate Co.
2021ean 2020ko Udako Olinpiar Jokoetan parte hartu behar zuen, Tokion. Baina emakumezkoen taldean parte-hartzea eskatzen ziotenez, uko egin zion.

## Bizitza pertsonala

Marshall Rohner gitarra-jotzailearen umea da. Gaur egun ez-binario gisa izendatzen du bere burua eta LGBT kolektiboaren eskubideen defendatzailea da.

## Erreferentziak

* ↑ (Ingelesez) Skate Review | A premium skateboarding blog. (Noiz kontsultatua: 2021-07-26).
* ↑ www.espn.com (Noiz kontsultatua: 2021-07-26).
* ↑ (Ingelesez) Skateboarder Leo Baker quit Olympics team to transition. (Noiz kontsultatua: 2021-07-26).
* ↑ (Ingelesez) «Why Leo Baker is the skate hero we've all been waiting for» Huck Magazine 2018-09-18 (Noiz kontsultatua: 2021-07-26).

## Kanpo estekak

* Datuak: Q6468244
# Leo Bassi

Leo Bassi (New York, AEB, 1952 - ) aktore eta komiko italiarra da, sei belaunalditan zirku-ikuskizunetan jardundako familia italiar ospetsu bateko kidea. Zazpi urterekin egin zuen debuta familiako zirko ikuskizunean. Hogeita lau urterekin, berriz, abiaraziko du bakarkako ibilbidea. Harrezkero, komiko, animatzaile eta kultur aztoratzaile bezala dihardu. Filmetako eta antzerkietako aktore eta zuzendari izan da, baita telebistako aurkezle ere. Bassik berak bufoi legez definitzen du bere burua. Darabilen estiloa zirikatzailea eta polemikoa da oso, batez ere, eskuindar ideologia eta erlijioak kritikatzen dituenean. Halaber, Eliza Katolikoa da Bassiren kritiken helbururik ohikoena.

## Antzerki obrak

Bassiren antzezlanek adierazpen askatasunaren inguruko eztabaida eragin dute. Zenbaiten ustez, Bassik sarri gainditzen ditu adierazpen askatasunaren mugak; beste batzuentzat, aldiz, debekatu ezin zaion eskubidea predikatzen du. Antzezlan gehienak Europan eta Latinoamerikan antzeztu ditu, ez horrenbeste AEBetan eta Asian.
* “La Revelación” (2005-07)
* “El Bassibus” (2004-06)
* “El 12 de Septiembre” (2001-2004)
* “La Vendetta” (1998-2005)
* “Golf” (2000)
* “Brains” (1996)
* “Cybercus: El Gran Circo Internet” (1996)
* “Circus Whitman” (1995)
* “Instintos Ocultos” (1993-2005)
* “El Ejecutivo” (1993)
* “Cristóbal Colón Inc. Export/Import” (1992)
* “El Suicidio Eléctrico” (1990)
* “La Última Locura de Nerón” (1989)

## Irabazitako sariak

Hauek dira Leo Bassik jasotako sari eta aitorpen gailenak:
* Bartzelonako, Canneseko eta Municheko kritika saria.
* OBIE ( OFF-Broadway Theater Award) saria, New Yorken.
* FAD saria, Bartzelonan.
* Amendola jaialdiko saria, Italian.
* Nas d’Or saria, Bartzelonan.
* Tondela antzerki saria, Portugalen.
* Puerto Mont antzerki saria, Txilen.
* Cánovas antzerki saria, Malagan.
* Moers Comedy jaialdiko saria, Alemanian.
* Just For Laughs jaialdiko saria, Kanadan.
* Moskuko Antzerki Olinpiadetan, Italiako ordezkari ofiziala.

## Auziak eta eztabaidak

Estatu espainiarrean polemika ugarien protagonista izan dira Bassiren obrak:
* 2006ko martxoan, Bassi Madrilgo Alfil Antzokian “La Revelación” obra egiten ari zela, lehergailu bat agertu zen. Antzezlana, sekten eta fundamentalismoaren kontrako kritika garratza zen.
* Palma de Mallorcan ere arazo berdina izan zuen, obra berbera antzezten ari zela.
* Santanderren “La Revelación-ek” gatazka handia eragin zuen Gotzaindegiaren eta Kantabriako Gobernuaren (PSOE- PRC) artean. Azkenean, obra antzeztu zen Medikuntzako Fakultatean, eta talde katoliko eta ultraeskuindarren erasoa pairatu zuen.
* 2007ko azaroan Espaloia Kafe Antzokian, Elgetan, “Instintos Ocultos” antzezlana jokatu behar zuela-eta, Elgetako Udalak 200 eskeri inguru jaso zituen, emanaldia eragotz zezala eskatzeko.
* Datuak: Q1818510
* Multimedia: Leo Bassi / Q1818510
# Leo Apostyppes

Leo Apostyppes edo Apostoupes (antzinako grezieraz: Λέων ὁ Ἀποστύππης/Ἀποστούπης) bizantziar militar liderra izan zen 880ko hamarkadan.
880an agertu zen bere berri lehenengoz, Mazedonia eta Traziako Themako strategos gisa, Italiako hegoalderako kanpainaren gidari. Espedizioaren komandantea Prokopios protovestiariosa zenez ziurenik Apostyppes Italiara jatorrizko espedizioa laguntzeko bidali zuten. Nasarrek gidatzen zuen itsas-flotak arrakasta handia izan zuen Calabriako hiriak eskuratzen. Baina lurreko indarrek zuten buruzagitza bikoitzak galbidera eraman zituen, Apostyppes eta Prokopiosek ez zutelako estrategia bateratua izan: Prokopios arriskuan egon zen guda batean eta Apostyppesek ez zizkion tropak bidali bera laguntzeko, armadak galdu zuen eta Prokopios hil zen. Apostyppesek atzera egitea lortu zuen eta bere armadarekin eta Prokopioren armadan bizirik atera zirenekin Taranto konkistatzera joan zen. Hala ere Basilio Mazedoniarrak gertakarien berri izan zuenean Apostyppes kargutik kendu eta Kotyaionen preso jarri zuen.
Handik gutxira, hala ere, Apostyppesen bi menekok, Baianos protostratorrak eta Chamaeretos koubikoulariosak enperadoreari itxi zioten esanez Apostyppesek Prokopiosen heriotza hasieratik planeatu zuela eta Basilioren beraren aurkako plan bat zuela. Apostyppesen bi semeek, Bardas eta Davidek, albistek hauek entzun eta Baianos hil zuten, Leo askatu eta Abbastar Kaliferrian errefuxiatzen saiatu ziren. Bartzapedon manglabitak bidea itxi zien, hala ere, eta Bardas eta David hil zituen. Leo berriro Konstantinoplara eraman zuten, begi bat kendu eta beso bat moztu zioten eta Mesembriara bidali zuten.
# Les Regueres

Les Regueres (gaztelaniaz: Las Regueras) Asturiasko erdialdean dagoen udalerria da, Oviedoko eskualdean kokatutakoa.

## Erreferentziak

* ↑ Les Regueres udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.

## Ikus, gainera

* Asturiasko udalerrien zerrenda

## Kanpo estekak

* Datuak: Q842644
* Multimedia: Las Regueras / Q842644
# Les Repôts

Les Repôts Frantziako udalerria da, Jura departamenduan dagoena, Borgoina-Franche-Comté eskualdean. 2013an 31 biztanle zituen.

## Demografia
### Biztanleria

2007an Les Repôts udalerrian erroldatutako biztanleak 31 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 23 etxebizitza zeuden, 16 familiaren etxebizitza nagusia ziren, 4 bigarren erresidentzia ziren eta 3 hutsik zeuden. 19 etxeak ziren eta 4 apartamentuak ziren. 16 etxebizitza nagusietatik 12 bere jabearen bizilekua ziren, 3 alokairuan okupaturik zeuden eta 1 doan lagata zegoen; 3 etxek bi gela zituzten, 2 etxek hiru zituzten, 5 etxek lau zituzten eta 6 etxek bost zituzten. 15 etxek euren parking plaza propioa zuten azpian. 9 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Les Repôts udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 0 |
| 0 | 50-54 | 0 |
| 0 | 45-49 | 0 |
| 8 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 20 ziren, horien artean 14 aktiboak ziren eta 6 inaktiboak ziren. 14 pertsona aktiboak lanean(8 gizon eta 6 emakume) zeuden.. 6 pertsona inaktiboetatik 3 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 2 eraikuntza enpresak ziren eta 2 ibilgailuen saltze eta konpontze enpresak ziren.
2009an zeuden norbanakoentzako 2 zerbitzu publikoetatik, 1 igeltseroa zen eta 1 argiketaria.
2000. urtean Les Repôts udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1157062
* Multimedia: Les Repôts / Q1157062
# Les Punxes Etxea

Les Punxes Etxea edo Terrades Etxea (katalanez Casa de les Punxes edo Casa Terrades) Kataluniako Bartzelona hiriburuan dagoen etxe bat da. Eixample barrutiko Diagonal etorbidean kokatzen da. 1905an Josep Puig i Cadafalch arkitektoak eraiki zuen. 1975an Monumentu Historiko Nazionala izendatu zuten, 1980an aldiz, zaharberritua izan zen. Azkenik, 1976ko urtarrilaren 9an

## Iruditegia

* San Jurgiren irudia.
* Aingeru baten irudia.
* Aurrealdea.
* Balkoien ikuspegia.

## Kanpo estekak

* Deskribapena eta irudiak (Gaztelaniaz)
* Datuak: Q2561516
* Multimedia: Casa de les Punxes / Q2561516
# Les Pyrénées catalanes kantonamendua

Les Pyrénées catalanes kantonamendua Frantziako kantonamendu bat da. Ekialdeko Pirinioak departamenduan dago, Okzitania (eskualdea) eskualdean. Guztira 62 udalerri ditu eta Prada de Conflent da bere hiriburua.

## Kanpo estekak

* Datuak: Q17623519
# Les Reines du ring

Les Reines du ring (euskaraz: «ringeko erreginak») 2013ko Jean-Marc Rudnicki frantziar zinema zuzendariaren film komikoa da. WWE Studiosek ekoiztua, Netflixek Contra las cuerdas mexikar telesaila filmean oinarritu zuen.

## Sinopsia

Oharra: Atal honek istorio osoa edo amaiera argitzen du.
Nordeko herri batean, kriminal izandako ama ezkongabe bat haserre dago nerabezaroan sartzen ari den semeak entzungor egiten duelako, eta nahiago du eskolako lagunen konpainia harena baino. Egoera horretan dagoenez, semeari interesatzen zaion gauza bakarrera jotzea erabaki du, borroka profesionalera. Lan egiten duen supermerkatuko kideekin batera, kirol hau entrenatzen hasiko da, borrokalari profesional bihurtzeko asmoz, semearen arreta eta maitasuna berreskuratzeko.

## Aktoreak

* Marilou Berry: Rose «Rosa Croft»
* Nathalie Baye: Colette «Wonder Colette»
* Audrey Fleurot: Jessica «Calamity Jess»
* Corinne Masiero: Viviane «Kill Biloute»
* André Dussollier: Richard Cœur de Lion
* Isabelle Nanty: Sandrine Pédrono
* Jacques Frantz: Tonio
* Émilie Gavois-Kahn: Evelyne
* CM Punk, The Miz eta Eve Torres: berak

## Erreferentziak

* ↑ (Ingelesez) WWE. WWE Studios joins «Queens of the Ring». .
* ↑ (Gaztelaniaz) Gómez, Ana. (2023-1-25). ««Contra las Cuerdas» (2023-), la nueva serie en Netflix de Carolina Rivera» martincid.

## Kanpo estekak

* Datuak: Q16655281
# Les Pyrénées

Les Pyrénées Donibane Garaziko erdigunean dagoen hotel eta jatetxea da. Bertoko sukaldariburua Firmin Arranbide da, semea Philippek lagunduta. 1985ean bigarren Michelin izarra lortu zuen, 2000. urtean galdu eta 2008an berreskuratu zuen.

## Erreferentziak

* ↑ Aire, Xan. (2008-03-04). «Bigarren Michelin izarra Garaziko Pyrenees ostatuari» Berria.

## Kanpo estekak

* Webgune ofiziala
* Datuak: Q12262247
# Les Quatre Cents Coups

Les Quatre Cents Coups (euskaraz Laurehun kolpeak, 1959) film frantsesa da, François Truffaut-ek zuzendua. Bere lehen film luzea izan zen, lehenago hiru film labur zuzendu bazituen ere.
Nouvelle Vague gisa izendatu den zinema-olatuko lehen filmetako bat izan zen. Jean-pierre Léaud izan zen protagonista, filmeko irudi zentrala.
Filma neurri handi batean autobiografikoa da, eta Antoine Doinel pertsonaia ospetsuaren lehen agerraldia da, Truffauten beraren álter egoa eta 20 urtean zehar aktore berak interpretatuko duena, Jean-Pierre Léaud.

## Sinopsia

Oharra: Atal honek istorio osoa edo amaiera argitzen du.
Antoine Doinel paristar nerabe bat da, bere familian bereziki maitatua ez dena. Haren amak, Antoine ezkondu gabe ekarri zuena, portaera gogor bat du harekin. Haren aitaordeak aldiz ahal den guztia egiten du Antoine toleratzeagatik.
Haren familiaren arretaren faltak ikasle bihurri bihurtzen du ikastetxean. Bihurrikeriek eta zoritxarrez ama amorante batekin ikusteak eragiten dute apurka-apurka delitu-bidera eramateko, eta honek bide emango du amak, baita aitaordeak ere neurri batean, mutikoaz libratzeko duen nahia indartzeko. Bitartean bizitza ematen dion kolpe guztiak sufritzen ditu Antoinek, hain txikia izanda ere.

## Aktoreak

* Jean-Pierre Léaud : Antoine Doinel
* Claire Maurier : Gilberte Doinel
* Albert Rémy : Julien Doinel
* Patrick Auffay : René Bigey
* Georges Flamant : M. Bigey
* Yvonne Claudie : Txantiloi:Mme Bigey
* Armand Coppello : Petit peu
* Guy Decomble : Petite feuille
* Richard Kanayan : ikaslea
* Bernard Abbou : Abbou
* François Nocher : gaizkilea
* Daniel Couturier : Bertrand Mauricet

## Kanpo estekak

* Trailerra
* Datuak: Q162331
* Multimedia: Les Quatre Cents Coups / Q162331
# Leire kalea (Iruñea)

Leire kalea, Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Leireko monasterioaren omenez darama.

## Kokapena

Media Luna kalean hasi, Medialuna parkearen parean, eta Nafarroa Behereko etorbidea zeharkatu ondoren Zaragoza etorbidean amaitzen da, UGT sindikatuaren egoitzaren parean. Tartean honako kaleek zeharkatzen dute: Aralar kalea, Erriberri kalea, Amaia kalea, Karlos III.aren etorbidea, Paulino Caballero kalea, Nafarroa Behereko etorbidea, Zangoza kalea eta Aita Calatayud kalea.
Bestalde, Emilio Arrieta kalea, Teobaldoak kalea eta Navarro Villoslada kalearekiko paraleloki doa.

## Ondarea

* Medialuna parkea
* Eskolapioen eraikina
* Huntzen eraikina
* Medialuna parkea.
* Eskolapioen eraikina.

## Kanpo estekak

* Datuak: Q25479568
# Leiria-Fátimako elizbarrutia

Leiria-Fátimako elizbarrutia (portugesez: Diocese de Leiria-Fátima, latinez: Dioecesis Leiriensis-Fatimensis) Erromatar Eliza Katolikoaren portugaldar elizbarrutietako bat da. 1918ko urtarrilaren 17an ezarri zen Leiriako elizbarruti gisa. 1984ko maiatzaren 13an Leiria-Fátimako elizbarrutia izendatu zioten. Apezpikuaren egoitza Leirian dago. Egun apezpikua José Ornelas Carvalho da.

## Apezpikuen zerrenda

* José Alves Correia da Silva (1920-1957)
* João Pereira Venâncio (1958-1972)
* Alberto Cosme do Amaral (1972-1993)
* Serafim de Sousa Ferreira e Silva (1993-2006)
* António Augusto dos Santos Marto (2006-2022)
* José Ornelas Carvalho (2022-)

## Erreferentziak

* ↑ (Ingelesez) «Diocese of Leiria-Fátima» Catholic Hierarchy.

## Kanpo estekak

* Datuak: Q871171
* Multimedia: Roman Catholic Diocese of Leiria-Fátima / Q871171
# Leirfjord

Leirfjord Norvegiako udalerria da. Nordland konderrian kokatua dago. 465.30 km² ditu eta 209 biztanle ditu.

## Mugakideak

Honako udalerri hauekin egiten du muga:
Hemnes Vefsn Alstahaug Dønna Nesna Rana

## Kanpo estekak

* Datuak: Q48870
* Multimedia: Leirfjord / Q48870
# Leiria (barrutia)

Leiriako Barrutia Portugalgo 18 barrutietako bat da. Mugakideak hauexek ditu: iparraldean Coimbrako barrutia, ekialdean Castelo Brancoko barrutia eta Santaremgo barrutia, hegoaldean Lisboako barrutia eta mendebaldean Ozeano Atlantikoa.
3515 km²-ko azalera dauka eta 2001ean 459.450 biztanle zituen. Hiriburua Leiria bera da.

## Kontzejuak

Ondorengo 16 kontzejuak (concelhos edo municípios) hartzen ditu barne:
* Alcobaça
* Alvaiázere
* Ansião
* Batalha
* Bombarral
* Caldas da Rainha
* Castanheira de Pera
* Figueiró dos Vinhos
* Leiria
* Marinha Grande
* Nazaré
* Óbidos
* Pedrógão Grande
* Peniche
* Pombal
* Porto de Mós

## Gizateriaren ondarea

* Alcobaçako monasterioa
* Batalhako monasterioa

## Iruditegia

* Leiriako gaztelua.
* Leiriako katedrala.
* Alcobaçako monasterioa.
* Batalhako monasterioa.
* Óbidosko alde zaharra.
* Óbidoseko gaztelua.
* Nazaréko hondartza.
* Penicheko hondartza.

## Ikus, gainera

* 2017ko Portugalgo suteak

## Kanpo estekak

* Datuak: Q244512
* Multimedia: Leiria (district) / Q244512
# Limarí probintzia

Limarí probintzia Txileko Coquimbo eskualdea banatzen den hiru probintzietako bat da. Probintziako hiriburua Ovalle hiria da.
Probintziako ibai nagusiaren izena du: Limarí ibaia .

## Geografia

Limarí probintziak 13.553,2 km²azalera ditu; Coquimbo eskualdeko hiru probintzien tamainako bigarrena da.
Iparraldetik Elqui probintziak mugatzen du, ekialdetik Argentinak, hegoaldetik Choapa probintziak eta mendebaldetik Ozeano Bareak edo Txileko itsasoak.
Probintziako ibai nagusia Limarí da, 64 km-ko luzerarekin.

## Biztanleria

Azken erroldan (2017), probintziako biztanleak 170.579 ziren, 12,59 biztanle/km²-ko biztanle-dentsitatearekin.
Probintziako hiri handiena Ovalle da, bere hiriburua, 2017an 111.275 biztanle zituen.

## Galeria

* Ovalleko plaza nagusia.
* Hurtado ibaia Recoleta urtegian.
* Mahats landaketak Monte Patrian.
* Punitaquiko udalerria.

## Erreferentziak

* ↑ Cuenca del río Limarí. .

## Kanpo estekak

* Txileko lurralde banaketa
* Coquimboko Aldundia
* Limarí gobernazioa
* Datuak: Q63774
* Multimedia: Limarí Province / Q63774
# Limatola

Limatola Italiako udalerri bat da. Beneventoko probintzian kokatuta dago, Campania eskualdean. 4.155 biztanle ditu, 18,38 kilometro koadroko azaleran banatuta.

## Mugakideak

Limatolak honako udalerri hauekin egiten du muga:
Caserta Castel Morrone Dugenta Sant'Agata de' Goti Caiazzo Castel Campagnano Piana di Monte Verna

## Kanpo estekak

* Datuak: Q55916
* Multimedia: Limatola / Q55916
# Limasolgo barrutia

Limasolgo barrutia (grezieraz: Eπαρχία Λεμεσού, turkieraz: Leymosun kazası) Zipre osatzen duten sei barrutietako bat da, Limasol hiriaren inguruan kokatzen dena.

## Geografia

Zipre uhartearen hegoaldea hartzen du. Iparraldean Troodos mendiak ditu eta barrutiaren hegoaldea Akrotiri base subirano britainiarrak hartzen du.

## Udalerriak

Limasolgo barrutiak 6 udalerri eta 106 komunitate hartzen ditu.
* Limasol (barrutiaren hiriburua, 239.842 biztanle)
* Kato Polemidia (22.369 biztanle)
* Agios Athanasios (14.578 biztanle)
* Mesa Geitonia (14.477 biztanle)
* Germasogeia (13.241 biztanle)
* Ypsonas (11.117 biztanle)

## Ikus, gainera

* Zipreren banaketa administratiboa
* Datuak: Q59150
* Multimedia: Limassol District / Q59150
# Limavady

Limavady (irlanderaz: Léim a' Mhadaidh) Ipar Irlandako Derry konderriko hirugarren herria da. 12.135 biztanle ditu eta Derrytik 27 kilometro ekialdera dago.

## Etimologia

Irlanderazko Léim a' Mhadaidh izenak "txakurraren jauzia" esan nahi du. Kondairak dioenez buruzagiaren txakurrak ibaia salto batez gurutzatzean etsaien eraso sorpresa zapuztu zuen.

## Historia

Herria noiz sortu zen ez badakigu ere zeltiar jatorria duela argia da. O'Cahan klana zen bertan nagusi eta familiaren marka herrian zehar toki ugaritan aurkitzen da.
XVII mendean kolonoak iritsi ziren eta lihoaren industria abiarazi zuten. Hala ere XX mendearen erdialderarte merkatal herri txiki bat izaten jarraitu zuen. Industria modernoa iristearekin batera demografia hazkuntza handia izan du eta 1971an zuen populazioa bikoiztu egin da ia.

## Ondasun nabarmenak

* Roe Valley Country Park: Roe ibaiaren ertzean dagoen basoa da.

## Hiritar ezagunak

* William Massey (1856-1925), Zeelanda Berriko lehen ministroa (1912-1925)
* Bronagh Waugh (1982- ), aktorea

## Kanpo estekak

* Datuak: Q1002115
* Multimedia: Limavady / Q1002115
# Loose

Loose Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 761 biztanle zituen 13,11 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q662662
* Multimedia: Loose (Kreis Rendsburg-Eckernförde) / Q662662
# Lopadea Nouă

Lopadea Nouă Errumaniako udalerri bat da, Alba konderrian. 2.359 biztanle ditu, 70,76 kilometro koadroko azaleran banatuta.

## Herriak

Udalerrian honako herriak daude:
Lopadea Nouă $^{(en)}$ Asinip $^{(en)}$ Băgău $^{(en)}$ Beța $^{(en)}$ Cicârd $^{(en)}$ Ciuguzel $^{(en)}$ Ocnișoara $^{(en)}$ Odverem $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16425294
* Multimedia: Lopadea Nouă, Alba / Q16425294
# Lopar

Lopar Kroaziako Primorje-Gorski Kotar eskualdean dagoen udalerria da. Itsas gaineko 12 metrotan dago eta Zagreb hiriburutik 230 kilometrotara.

## Demografia

2011ko zentsuan 1263 biztanle zituen.

## Turismo

Lopar ezaguna da bere hondartzei esker: San Marino hondartza edo Sahara hondartza.
Udalerria Rab uhartearen ipar-ekialdean dago. Bere kostaldetik hurbil Goli Otok eta Sveti Grgur beste bi uharte txikiak daude.

## Erreferentziak

* ↑ https://web.dzs.hr/Eng/censuses/census2011/results/htm/E01_01_01/e01_01_01_zup08_6246.html

## Kanpo estekak

* (Kroazieraz):Udalerriaren webgune ofiziala.
* (Ingelesez)(Italieraz)(Alemanez):Informazio turistikoa.
* Datuak: Q1013185
* Multimedia: Lopar / Q1013185
# Loop Head

Loop Head edota Loop lurmuturra (irlanderaz Ceann Léime, meaning "leap head") Irlandako Shannongo estuarioaren iparraldeko kostaldearen muturrean dagoen lurmuturra da, hain zuzen ere, Shannon ibaiak bere urak Ozeano Atlantikoan isurtzen dituen lekuan dago, Clareko konderrian eta Kilkee udalerritik hurbil .
Loop lurmuturra izen berdina daraman itsasargiaren kokalekua ere bada. Estuarioan hegoaldeko beste ertzean, parez-pare eta Kerry konderrian Kerry Head lurmuturra dago.

## Kanpo estekak

* Datuak: Q777099
* Multimedia: Loop Head / Q777099
# Loos (Nord)

{{Frantziako udalerri infotaula INSEE | izena= Loos | armarria= Blason ville fr Loos.svg | irudia = Beffroi de Loos (3).JPG | irudiaren testua = | ofiziala = Loos | kokapena = kokapenmapa | dn = 50.614776 | de = 3.014447 | kantonamendua = Haubourdin | INSEE = 59360 | postakodea = 59120
| alkatea = Daniel Rondelaere ([[Parti socialiste (France) | azalera = 7 | web = www.ville-loos.fr }} Loos Frantziako udalerria da, Nord departamenduan dagoena, Frantzia Garaia eskualdean. 2007an 21.043 biztanle zituen.